Kamu bisa jelasin ke aku soal Terumbu Sawar Belize dalam bahasa melayu?

Terumbu Sawar Belize ialah satu siri terumbu karang yang merentangi pesisir pantai Belize, kira-kira  di luar pesisir di utara dan  di selatan dalam batas negara. Terumbu sawar ini merupakan bahagian sepanjang  daripada  Sistem Terumbu Karang Mesoamerika, yang bersambungan dari Cancún di hujung timur laut Semenanjung Yucatán melalui Riviera Maya dan turun hingga Honduras, menjadikannya sistem terumbu karang kedua terbesar di dunia selepas Terumbu Sawar Besar di Australia. Terumbu Sawar Belize merupakan destinasi pelancongan utama di Belize, terkenal dengan selam skuba dan permukaan, yang menarik hampir separuh daripada 260,000 pengunjungnya. Ia juga penting kepada industri perikanan negara.

Charles Darwin menggambarkannya sebagai "terumbu karang yang paling luar biasa di Hindia Barat" pada tahun 1842.

Selain daripada terumbu sawarnya, ia juga mempunyai tiga atol Caribbean yang berbeza: Atol Turneffe, Terumbu Glover dan Terumbu Lighthouse. Terumbu Lighthouse ialah kawasan penyelaman paling timur di Belize yang menempatkan Lubang Biru Besar, menjadi terkenal oleh Jacques Cousteau pada tahun 1970; Atol Turneffe berada secara terus ke timur Bandaraya Belize dan merupakan atol yang paling hampir dengan bandar itu. Terumbu karang yang berbeza ini menyediakan peluang selam skuba yang pelbagai termasuklah tembok, mercu dan pamah terumbu yang terletak di seluruh kawasan laut.